Jegyzőkönyv  

Készült: 2014. június 17-én az Önkormányzati Hivatal tanácstermében a Képviselő-testület nyilvános ülésén.

Jelen vannak:  Németh László polgármester



 Varga Attila alpolgármester



 Kovács Lászlóné



 Milon László



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 8 órakor.

Javaslatot tesz az ülés napirendjére az alábbiak szerint:
Napirend:

1.Falunap programjának megbeszélése
Előadó:polgármester
2.Egyéb ügyek

Előadó:polgármester
A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
63/2014.(VI.17.) határozata
Napirend elfogadása

Kunpeszér Község Önkormányzat Képviselő-testülete 2014. június 17. napján megtartott ülésének napirendjét a következők szerint határozza meg:

1.Falunap programjának megbeszélése
Előadó:polgármester
2.Egyéb ügyek

Előadó:polgármester
I.Napirendi pont tárgyalása

1.Falunap programjának megbeszélése
Előadó:polgármester
Németh László polgármester  elmondja, hogy három fellépővel került szerződés aláírásra.
2014.08.16-án 

-13-15 óra között Dömötör Balázs ( operett, mulatós, popslágerek)
-16-1630óra között Radics Gigi

-18-19 óra között Farkas Jenser Balázs és zenekara lép fel.

A tatárszentgyörgyi néptánccsoport 15-16 óra között vállalja a fellépést, a kunszentmiklósi tánccsoport 1630-18 óra között 2x20 percben néptánccal és társastánccal szerepelne. A tűzijáték megrendelése megtörtént. Az utcabálra a Giovanni zeneker nem tud jönni, már van lekötött programjuk.

Kovács Lászlóné véleménye szerint a Mészáros gyerekeket kellene felkérni, hogy biztosítsák zenekarukkal a zenét az utcabálra.

Németh László vállalja, hogy a következő testületi ülésre egyeztet velük. Elmondja, hogy erdélyi testvértelepülésünkről várhatóan 10 család érkezik a falunapra.
II.Napirendi pont tárgyalása

Egyéb ügyek

Előadó: polgármester

Németh László polgármester elmondja, hogy:
· a testvérvárosi rendezvények támogatására a pályázat benyújtásra került
· a nyári gyermekétkeztetésre az igényelt 689.040,-Ft-ot megkaptuk, az étkeztetés a tegnapi naptól már elindult

· a háziorvosi rendelőben felszerelésre került az orvosi csaptelep

· a Kossuth utca végének aszfaltozása időszerű lenne, keressük a pénzügyi megoldásokat rá

· ismerteti Jurászik János kérelmét a 0270/10 hrsz-ú ingatlan megvétele iránt. Elmondja, hogy a területet jelenleg Nagy Sándor bérli.

Kovács Lászlóné elmondja, hogy véleménye szerint ne adjuk el a területet, ne csökkentsük az önkormányzati ingatlan vagyont.

Németh László egyetért a képviselő asszonnyal, szerinte célszerű lenne a bérlet lejárta után nevezett területet szociális közmunkába bevonni, ott pl. paprikát termelni. Javasolja  a kérelem elutasítását.

A Képviselő-testület 4 igen szavazat, ellenszavazat és tartózkodás nélkül az alábbi határozatot hozta:

Kunpeszér Község Önkormányzat Képviselő-testületének
64/2014.(VI.17.) határozata

Jurászik János kérelme a 0270/10 hrsz-ú terület megvétel, bérlése iránt
Kunpeszér Községi Önkormányzat Képviselő-testülete Jurászik János  0270/10 hrsz-ú ingatlan megvételére/bérlésére vonatkozó kérelmét elutasítja, tekintettel arra, hogy az ingatlant az önkormányzat szociális közmunkába kívánja bevonni a jelenlegi bérleti szerződés lejárta után.

Felelős:Képviselő-testület

Határidő:azonnal

-elmondja, hogy Kunszentmiklós Város Önkormányzat Képviselő-testületének a gyermekjóléti és a személyes gondosodást nyújtó szociális ellátásokról, azok igénybe vételéről, valamint a fizetendő térítési díjakról szóló 15/2012.(IV.25.) önkormányzati rendelet módosítása szükséges, mivel étkeztetés esetében fizetendő térítési díj az ÁFA összegét nem tartalmazhatja. A rendelet módosításához a társulásban részt vevő helyi önkormányzatok képviselő-testületeinek hozzájárulása szükséges. Javasolja a rendelet módosítás előterjesztésnek megfelelő elfogadását.
A Képviselő-testület 4 igen szavazat, ellenszavazat és tartózkodás nélkül az alábbi határozatot hozta:

Kunpeszér Község Önkormányzat Képviselő-testületének
65/2014.(VI.17.) határozata

Kunpeszér Községi Önkormányzat Képviselő-testülete Kunszentmiklós Város Önkormányzat Képviselő-testületének a gyermekjóléti és a személyes gondosodást nyújtó szociális ellátásokról, azok igénybe vételéről, valamint a fizetendő térítési díjakról szóló 15/2012.(IV.25.) önkormányzati rendeletének módosítását a határozat melléklete szerint elfogadja.
Felelős:Képviselő-testület

Határidő:azonnal

- ismerteti a 2014-es belső ellenőri jelentésben foglaltakat. Kunpeszér Községi Önkormányzat Képviselő-testülete a 193/2013.(XI.19.) kt. Határozatával fogadta el az Önkormányzat 2014. évi belső ellenőrzési tervét. A tervben foglaltaknak megfelelően 2014. április 15-én a Vincent Auditor Kft. elvégezte a Kunadacsi Közös Önkormányzati Hivatal Kunpeszéri Kirendeltségénél  foglalkoztatott köztisztviselők, valamint az önkormányzatnál foglalkoztatott közalkalmazottak besorolásának ellenőrzését. A belső ellenőri jelentés a vizsgált területet korlátozottan megfelelőnek minősítette. A jelentés javasolja, hogy a képviselő-testület vizsgálja felül a megkifogásolt besorolásokat és módosítsa a belső ellenőri javaslatnak megfelelően.

Javasolja, hogy a képviselő-testület fogadja el az előterjesztés mellékletét képező, a belső ellenőri jelentés megállapításaira készült intézkedési tervet.

A Képviselő-testület 4 igen szavazat, ellenszavazat és tartózkodás nélkül az alábbi határozatot hozta:

Kunpeszér Község Önkormányzat Képviselő-testületének
66/2014.(VI.17.) határozata

2014. évi belső ellenőri jelentés

1.Kunpeszér Községi Önkormányzat Képviselő-testülete a Vincent Auditor Kft. által a Kunadacsi Közös Önkormányzati Hivatal Kunpeszéri Kirendeltségénél  foglalkoztatott köztisztviselők, valamint  Kunpeszér Község Önkormányzatánál foglalkoztatott közalkalmazottak besorolása ellenőrzéséről készített 2014. évi belső ellenőri jelentést megismerte.

A Képviselő-testület a belső ellenőri jelentésre készített intézkedési tervet a határozat melléklete szerint elfogadja.

2. Felhívja a polgármestert és az aljegyzőt, hogy az intézkedési tervben meghatározott feladatokat az ott meghatározott határidőre végezzék el, és a végrehajtásról adjanak tájékoztatást. 

Felelős:polgármester, aljegyző

Határidő:2014.december 31.

Mivel az ülésnek több napirendje, kérdés és hozzászólás nem volt, a polgármester azt 9 órakor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

        
       aljegyző
